Benti a oa e-touez izili an Derg hag a lamas ar galloud digant an impalaer Haile Selassie e 1974. Goude marv Aman Andom e voe Mengistu Haile Mariam prezidant en etrekarg e-pad un nebeud devezhioù betek ma voe dibabet Tafari Benti gant an Derg evit bezañ e penn ar Stad dan 28 a viz Du 1974. Dizemglev a savas etrezañ ha Mengistu ha dan 3 a viz Chwevrer 1977 e voe lazhet en un dennadeg aozet gant Mengistu hag e bartizaned e-pad un emvod eus an Derg.